
Прашањата за економската независност на жената, нејзиниот напредок во животот и кариерата и уривањето на стереотипите, се клучни моменти околу кои може да се концентрира борбата за родова еднаквост, што мора да се направи не во натпревар, туку во заедничко партнерство помеѓу жените и мажите. Непобитен факт е дека мажите и жените се различни едни од други и меѓу нив постојат природни, биолошки разлики кои не можат да се надминат. Но, разликите кои ги наметнало општеството, стереотипите и општоприфатените родово - дискриминирачки модели, се тие што можат и треба да се намалат, изедначат, надминат.
Програмата за еднакви можности за 2025 година беше заснована врз принципите од Законот за еднакви можности на жените и мажите и  Стратегијата за еднакви можности на општина Битола 2021-2026 година:
Еднаквост за сите луѓе (жени и мажи) во слободен пристап до информации, можностите и придобивките од сите јавни услуги кои ги нуди општината
Транспарентност - подготвеност да се одговори на секое прашање што ги интересира граѓаните/ките и давање јасни одговори подеднакво на сите и на јазик лесно разбирлив за сите граѓани/ки. 
Партиципативност - влученост на сите жени и мажи  имајќи ги предвид нивиете различни позадини и позиции, притоа гарантирајќи ја интесекциската димензија на нивните потерби како засегнати страни во процесот на одлучување и креирање на локални политики (родова еднаквост во донесувањето на одлуките).
Отчетност - редовно поднесување извештаи од страна на општината за начинот на работа и  трошењето на средствата кои се прибираат од даноците и давачките што ги плаќаат граѓаните/ките со вклучени податоци кои се родово-разделени. 
Ефективност - колкаво е нивото на постигнување на поставените цели. Ефективноста не се мери преку цена на чинење. Во смисла на стратегијата, ефективноста е принцип кој мери степен на постигнување на родово одговорни цели.  
Ефикасност - постигнување на утврдените цели на најбрз, економичен и ефективен начин, постигнување на родово одговорните цели со рационално и економски исплатливо трошење на финансиските ресурси, притоа имајќи ги предвид економските проекции за долгорочен економски раст на општината. 
Дополнително, програмата се се темели на Стратегијата за еднакви можности на Општина Битола која е насочена кон остварување на визијата Битола да стане место на еднакви можности за мажите и жените во севкупното општествено живеење. 
Стратешки, Општина Битола ќе ја влучи родовата перспектива во своите образовни, здравствени, социјални, локално-економски, комунални, и секаков друг вид на програми и услуги преку родово-сензитивно унапредување на постапките за јавни набавки, родово одговорно буџетирање и следење на спроведувањето на програмите и услугите со цел унапредување на родовата еднаквост во општината. 

Во периодот за 2025 година, Советувалиштето за помош и поддршка на жени и деца жртви на родово засновано и семејно насилство – Женски центар за поддршка Битола, во рамки на Национална мрежа против насилство врз жени и семејно насилство, реализираше сеопфатни активности насочени кон превенција, заштита и јакнење на жртвите на насилство.
Во извештајниот период, центарот интензивно работеше на унапредување на соработката со релевантни институции и организации на локално ниво. Беа реализирани средби со претставници од институции, полициски службеници и бизнис секторот, со цел зајакнување на меѓусекторската координација и подобрување на системот на упатување и поддршка. Особено значајни беа контактите со Центарот за социјална работа и Министерството за внатрешни работи, како и остварената комуникација со локални компании во насока на поддршка и превентивни активности.
Во доменот на превенцијата и информирањето, беа дистрибуирани над 500 информативни материјали (флаери и постери) на јавни места и во релевантни институции (матични лекари, гинеколози, ЦСР Битола). Дополнително, беа организирани интерактивни работилници за ученици од осмо и деветто одделение во сите основни училишта во Битола, како и работилници на четири високообразовни институции, со цел подигање на свеста за родово засновано и семејно насилство и запознавање со услугите на центарот. Претставници на центарот учествуваа како говорници на повеќе од десет јавни настани, беа реализирани две телевизиски интервјуа на национален медиум, а центарот континуирано објавуваше едукативни содржини на социјалните мрежи. Воедно, беше подготвено и промотивно видео со корисничка на услугите, со цел јакнење на довербата и охрабрување на жртвите да побараат поддршка.
Во делот на директна поддршка, центарот обезбеди привремено сместување за две жени со висок ризик, по претходна индивидуална проценка на потребите, со што се овозможи безбедност и стабилизација во критичен период.
Советувањето за остварување на социјални права опфати 54 жени, како и 7 девојчиња и 8 момчиња, при што им беше обезбедена поддршка за пристап до социјална помош и други форми на институционална заштита. Во областа на правната помош беа реализирани 11 услуги, од кои две вклучуваа судско застапување со обезбедена бесплатна правна помош за жртвите.
Психосоцијалната поддршка претставуваше значаен сегмент од работата, при што беа реализирани вкупно 158 услуги за жени и деца, вклучително и психотерапевтски средби за 15 деца. Дополнително, преку кариерно советување беа обезбедени 13 услуги за три жени, со цел јакнење на нивната економска самостојност и интеграција на пазарот на труд.
Во текот на извештајниот период беа реализирани и 15 придружби на кориснички до релевантни институции, со што се обезбеди континуитет во заштитата, поддршката и остварувањето на нивните права.
Севкупно, активностите на центарот во 2025 година придонесоа кон унапредување на локалниот систем на поддршка, зголемена информираност во заедницата и обезбедување интегрирана, сеопфатна и професионална помош за жени и деца жртви на родово засновано и семејно насилство.
II. ЛОКАЛЕН СОВЕТ ЗА ПОДДРШКА НА ЖЕНСКО ПРЕТПРИЕМНИШТВО
Во текот на 2025 година Советот за женско претприемништво при Општина Битола активно ја спроведуваше Годишната програма за работа, насочена кон унапредување на економската положба на жените преку поддршка на претприемништвото, развој на вештини, вмрежување и зголемување на видливоста на женските бизниси.
Програмските активности беа реализирани континуирано во текот на годината и опфатија:
· редовни состаноци на членките на Советот, со цел планирање и координација на активностите;
· обука „Анализа и изработка на маркетинг план“ (05.03.2025);
· настан по повод 8 Март „Жена 360° – Инспирација во сите улоги“ (11.03.2025);
· обука „Иновациите – пат кон позитивни промени“ (12.03.2025);
· потпишување меморандум за соработка со Советот за женско претприемништво на Општина Охрид (09.05.2025);
· обука „Самодоверба: Користење на науката за умот за да зачекориш во твоето вистинско Јас“ (13.05.2025);
· обука „Твојот личен бренд онлајн“ (17.05.2025);
· обука „Финансиска писменост за секој ден: Мали чекори, големи резултати“ (17.06.2025);
· реализација на проектот „Жени лидери: Претприемачки инкубатор за мултикултурни партнерства“, поддржан од Министерството за односи со заедниците;
· присуство на настанот „Вкуси го Охрид“ во организација на Советот за женско претприемништво на Општина Охрид;
· обука „Патот на жените во претприемништвото“ (18.09.2025);
· обука „Откривање на потенцијалот: Гешталт техники за женско лидерство“ (26.09.2025);
· организација на Саем за женски бизниси „Иновации што инспирираат“ (30.09.2025);
· панел-дискусија „Иновација и храброст да се биде прв: Приказната на p2p.mk во Македонија“ (01.10.2025);
· Прва конференција за женско претприемништво „Жени што градат иднина“ (17.10.2025);
· модна ревија „Стил со нејзин потпис“ (04.12.2025), за промоција на жена претприемач во модната индустрија;
· работилница „Потенцијалот на жените претприемачи во стартап екосистемот“ (31.01.2026);
· присуство на панел-дискусијата „Еден збор за здравје, два за еднаквост“ (05.02.2026);
· изработка на Регистер на жени претприемачи во Општина Битола „Храброст што инспирира“.
Во текот на годината беа реализирани вкупно 18 програмски активности, од кои 8 обуки, 2 панел-дискусии, 1 саем, 1 конференција, 1 модна ревија, 1 проект и 1 регистер, покрај тековните состаноци и активности за координација и вмрежување.
За спроведување на програмата, од Буџетот на Општина Битола беа обезбедени 65.000 денари. Средствата се искористени наменски за изнајмување простор за обуки, работни материјали и организација на модната ревија, согласно одобрената финансиска рамка.
Со реализацијата на наведените активности, Советот даде конкретен придонес во јакнењето на женското претприемништво, зголемувањето на видливоста на женските бизниси и создавањето поддржувачка локална мрежа на жени лидери и претприемачи во Општина Битола.

III. РЕАЛИЗИРАНИ АКТИВНОСТИ ОД ПРОГРАМАТА ЗА СОРАБОТКАТА НА КЕМ СО ЗДРУЖЕНИЈАТА НА ГРАЃАНИ ЗА 2024 ГОДИНА
Во текот на 2025 година беше распишан Јавен повик до здруженијата на граѓани за реализација на активностите од Програмата за еднакви можности  во сите области. Пристигнтите  апликации ги разгледуваше   Комисијата за финансии и буџет и согласно усвоената методологија им беа доделени средства во рамките на можностите но и квалитетот на апликацијата односно поднесениот проект. 


IV.ФИНАНСИСКА РЕАЛИЗАЦИЈА НА БУЏЕТОТ НА ПРОГРАМАТА ЗА ЕДНАКВИ МОЖНОСТИ ЗА 2025 ГОДИНА

	Датум на реализација
	 Институција
	планирано
	Реализирано 

	1
	реализација на проекти за ЕМ / советовалиште за ЖСМ
	2025
	ЗГ 
	1.500.000 ден 
	500.000 ден 

	4
	Домување жртви семејно
	2025
	Физички лица
	100.000 ден 
	/

	
	Вкупно

